CENTRUM PORADENSTVA  A  PREVENCIE  
Bakalárska 2, 971 01  Prievidza  





Z á p i s n i c a
z pracovného stretnutia koordinátorov prevencie základných, stredných škôl okresu Prievidza konaného dňa 9. 10.2026 v CPP Prievidza, Bakalárska 2



Prítomní: koordinátori prevencie základných, stredných škôl okresu Prievidza (Prezenčná listina), Mgr. Monika Bartušová - vedúca odd. manažérka kultúry - sociálna prevencia, environmentálna výchova, Mgr. Ivan Putiška z kancelárie krízového riadeniana Ing. Imrich Šoltés z ÚPSVaR . 



s nasledovným programom:
1. Otvorenie
1. Hosť: Lucia Benková- nová kniha,, Cherry jackpot“ (nástrahy online sveta)
1. Prezentácia Informačnej kancelárie pre obete v Prievidzi (Mgr. Putiška, Ing. Franko)
1. Aktuálne informácie v prevencii
1. Bálintovská skupina (skupinová supervízia)
4.   Diskusia, záver


K bodu 1:

Pracovné stretnutie otvorila a viedla Mgr. Eva Bartová, ktorá privítala koordinátorov prevencie ZŠ,  SŠ, pracovníkov CPP, Mgr. Moniku Bartušovú (RKC Prievidza), a hostí Mgr. Luciu Benkovú – autorku knihy Cherry jackpot, Mgr. Ivana Putišku z kancelárie krízového riadenia a Ing. Imricha Šoltésa – z ÚPSVaR . 

K bodu 2:

Hostka Lucia Benková prezentovala knihu ,, Cherry jackpot“. Kniha čitateľa sprevádza príbehmi hľadania rovnováhy v online svete, zameriava sa na jeho nástrahy. Kniha je určená čitateľom vo veku 7. – 12. rokov. 

K bodu 3:

	V  bode programu Mgr, Ivan Putiška prezentoval informačnú kanceláriu pre pomoc obetiam, ktorá sídli na adrese Gustáva Švéniho 3H, v Prievidzi. Prítomných informoval o pomoci, ktorá je bezplatná a anonymná. Do pozornosti dával aj osvetovú činnosť a preventívnu činnosť, ktorú realizujú na školách. 

K bodu 4: 

V danom bode prebehli informácie zo strany Ing. I. Šoltésa ohľadne:
· kampane Bezpečné miesto – kde sa jednotlivé inštitúcie, organizácie označili nálepkou bezpečné miesto ako znak pre deti, mladistvých, ktorí na týchto miestach môžu požiadať o pomoc,
· aplikácie Amigo, ktorá je platenou aplikáciou prostredníctvom ktorej je možné vykonávať skríning duševného zdravia žiakov  na škole,
· seminára, ktorý sa konal na ÚPSVaR s politológom Mgr. P. Stuhárom PhD., k problematike extrémizmu a radikalizácii,
· zaslaných materiálov a dostupných zdrojov ako pomoc pre školy k problematike extrémizmu a radikalizácii,
·  pripravovaného zákona o integrovanom systéme nahlasovania extrémizmu a rasizmu,  
· potreby mať na škole spracovaný dokument preventívnej stratégie.  

Mgr. E. Bartová prítomných informuje o:
· informovaných súhlasoch k prevencií, zakotvenie súhlasov v školskom zákone
· krízovej intervencií – kedy má škola informovať CPP pri krízovej udalosti a následne v spolupráci sa nastavia potrebné kroky,
· vypracovanom pláne ( dokumente ) krízovej intervencie na škole ako bude škola postupovať v prípade krízovej udalosti. 


K bodu 5:

	V piatom bode programu prebehli individuálne supervízie s tromi koordinátorkami prevencie. 

K bodu 6:

Diskusia prebiehala počas celého pracovného stretnutia koordinátorov prevencie ZŠ a SŠ okresu Prievidza. V tomto bode Mgr. Monika Bartušová - vedúca odd. manažérka kultúry - sociálna prevencia, environmentálna výchova pripomenula kampaň Modré srdce , ktorá sa uskutoční 18.10.2026. Táto kampaň je  celosvetová iniciatíva zameraná proti obchodovaniu s ľuďmi.  

K bodu 7:
[bookmark: _GoBack]	Mgr. Bartová na záver poďakovala všetkým zúčastneným koordinátorom prevencie a hosťom za účasť a  a zaželala im pokojné, v zdraví prežité jesenné  dni.




Prievidza 13.10.2026
Zapísala:  Mgr. Zuzana Slošiarová 
								                  PhDr. Jana Rohovská
							                                 riaditeľka CPPPa
